b'\n_START_ARTICLE_\nACTA\n_START_PARAGRAPH_\nACTA (Anti-Counterfeiting Trade Agreement) oz. trgovski sporazum za boj proti ponarejanju je dogovor za oblikovanje novih standardov za\xc5\xa1\xc4\x8dite globalne intelektualne lastnine, ki razprave iz bolj demokrati\xc4\x8dnih ve\xc4\x8dstranskih forumov, kot sta Svetovna trgovinska organizacija STO in Svetovna organizacija za intelektualno lastnino WIPO, spreminjata v skrivna regionalna pogajanja. ACTA \xc5\xbeeli podati ve\xc4\x8djo avtoriteto organom pregona, ki naj bi zasegli vso blago, ki je povezano s kriminalno aktivnostjo, kr\xc5\xa1itvami zakona, izogibanjem digitalnim varnostnim tehnologijam in piratstvom na digitalnih omre\xc5\xbejih ._NEWLINE_ACTA je nastajala od leta 2007 do 2010 s pogovori med ZDA, EU, \xc5\xa0vico, Kanado, Avstralijo, Novo Zelandijo, Mehiko, Singapurjem, Marokom, Japonsko in v Ju\xc5\xbeno Korejo. Osem od enajstih dr\xc5\xbeav v pogajanjih je sporazum tudi podpisalo v oktobru 2011. \xc5\xa0tevilo dr\xc5\xbeav, ki so del teh pogajanj, je omejeno, vendar pa bi dolo\xc4\x8dbe sporazuma nakazale globalne posledice na podro\xc4\x8dju digitalnih svobo\xc5\xa1\xc4\x8din. Sporazum bo stopil v veljavo takoj, ko ga bo ratificiralo vsaj \xc5\xa1est dr\xc5\xbeav, a je to do danes storila samo Japonska (2012).\n_START_SECTION_\nZakaj je pomembna?\n_START_PARAGRAPH_\n\xc5\xbde od svoje ustanovitve dalje se je ACTA osredoto\xc4\x8dala na internet in njegove uporabnike. Sporazum je posledica \xc5\xbeelj velikih internacionalnih skupin in lobijev v ZDA in EU (lastnikov avtorskih pravic), ki i\xc5\xa1\xc4\x8dejo mo\xc4\x8dnej\xc5\xa1a pooblastila za uveljavljanje pravic intelektualne lastnine po vsem svetu._NEWLINE_ACTA vsebuje \xc5\xa1tevilne funkcije, ki spro\xc5\xbeajo precej\xc5\xa1nje morebitne pomisleke glede zasebnosti potro\xc5\xa1nikov in dr\xc5\xbeavljanskih svobo\xc5\xa1\xc4\x8din, kot tudi predstavljajo nevarnost za digitalne inovacije ter prost pretok informacij na internetu.\n_START_SECTION_\nGlavni vzroki za skrb so:\n_START_PARAGRAPH_\n1. Postopek: s skrivnimi pogajanji \xc5\xbeeli ACTA obiti preverjanja in kontrole mednarodnih ter doma\xc4\x8dih normativnih organov brez smiselnega prispevka nacionalnih parlamentov, politikov ali njihovih dr\xc5\xbeavljanov. Prvo besedilo, ki je vsebovalo sporazum je uradno iz\xc5\xa1lo \xc5\xa1ele leta 2010, ko je bilo \xc5\xbee skoraj dokon\xc4\x8dano po osmih krogih pogajanja za zaprtimi vrati._NEWLINE_2. Dolo\xc4\x8dbe: Dr\xc5\xbeave podpisnice bi morale sprejeti nove izvr\xc5\xa1ilne ukrepe za intelektualno lastnino, ki bi postavili omejevalna pravila za internet, ki spro\xc5\xbeajo morebitne pomisleke glede svobode govora uporabnikov, zasebnosti in sposobnosti za inovacije._NEWLINE_3. Izvr\xc5\xa1evanje: Ustvarja t. i. "odbor ACTE", ki sestoji iz neizvoljenih \xc4\x8dlanov za nadzor nad izvajanjem ACTA sporazuma brez pregledne pravne obveznosti, vidne v svojih postopkih.\n_START_SECTION_\nKaj ji sledi?\n_START_PARAGRAPH_\nMedtem ko je bila v Evropi leta 2012 zavrnjena z 92\xc2\xa0% ve\xc4\x8dino Evropskega parlamenta, je \xc5\xa1e vedno gro\xc5\xbenja za druge narode podpisnic, ki so ratificirale ali \xc5\xa1e bodo ratificirale sporazum ACTA. Kitajska mednje ni bila povabljena. Indija ter Brazilija sta izrazili, da nimata interesa za pridru\xc5\xbeitev.\n_START_SECTION_\nSOPA in PIPA\n_START_PARAGRAPH_\nACTA se idejno ne razlikuje veliko od SOPA (Stop Online Piracy Act) in PIPA (Protect IP Act). Pisatelj \xc4\x8dasnika Forbes E.D. Kain meni, da jih vse definirajo skrivni pogovori za zaprtimi vrat brez javnih razprav.\n_START_SECTION_\nProtesti v Sloveniji\n_START_PARAGRAPH_\nPo podpisu sporazuma so se po celotni Evropi za\xc4\x8deli protesti. Ena izmed dr\xc5\xbeav protestnic je bila tudi Slovenija. Helena Drnov\xc5\xa1ek - Zorko, slovenska veleposlanica na Japonskem, je 31. januarja 2012 v javni izjavi izrazila globoko ob\xc5\xbealovanje za podpis sporazuma. Meni, da sporazum omejuje in si pridr\xc5\xbeuje pravico anga\xc5\xbeiranosti na najve\xc4\x8djem in najpomembnej\xc5\xa1em omre\xc5\xbeju v zgodovini \xc4\x8dlove\xc5\xa1tva ter tako omejuje predvsem prihodnost na\xc5\xa1ih otrok._NEWLINE_Slovenski \xc4\x8dlani hekerske skupine Anonymous so napovedali gro\xc5\xbenjo zoper podpisa pogodbe in objavili videe nevarnosti na razli\xc4\x8dnih spletnih straneh, ki so bili naperjeni proti vladnim uradnikom in Novi Ljubljanski banki, slednjo pa obenem obto\xc5\xbeujejo tudi korupcije._NEWLINE_Po policijskih ocenah je 4. februarja 2012 okoli 3000 Slovencev protestiralo na Kongresnem trgu v Ljubljani in okoli 300 v Mariboru.'